mteb/NusaParagraphEmotionClassification huggingface dataset:
Elu pernah sedih karena gagal diterima kerja? Aye sih pernah beberape kali. Jelas aje aye sedih bener pas entu. Padahal sebenernye, gagal entu wajar aje kan? Tapi tetep aje, hal entu bisa bikin aye ataupun orang lain jadi sedih. Nah ternyate katanye wajar aje kalo orang jadi sedih pas gagal. Soalnye, jelas aje gagal entu bukan hal yang diharepin, terus bisa aje jadi ngerasa diri sendiri kagak berguna karena gagal, ngerasa ushanye sia-sia karena hasilnye kagak sebanding, dan banyak dari kite yang kagak nyiapin diri buat hasil terburuk – yaitu gagal – sehingga jadi terasa nyakitin bener, bikin sedih. Intenye, gagal itu wajar dan sedih karena gagal juga wajar. Jadinye, biar elu kagak sedih, elu kudu berusaha maksimal buat dapetin kerjaan yang elu mau, tapi juga jangan lupa istirahat dan jangan lupa juga buat nyiapin mental ketolak ye!
Sekitar 9 taun yang lalu, temen ngajakin pegi ke laut, ke Pulau Seribu. Waktu itu masih mikirin mau ke pulau mana. Dipikir-pikir mau snorkelling atawa nyelem laut sekalian. Akhirnya, abis berunding mutusin peginya ke Pulau Untung Jawa. Berangkatnya pake kapal kecil dari Muara Angke langsung ke Untung Jawa. Pas di dalem kapal, bawaannya enek aja. Jadinya, ngajak temen buat keluar kapal, nongkrong di pinggiran kapal. Pas di situ, eneknya emang ilang. Cuman gara-gara kapal jalannya kenceng banget, anginnya gede, jadi hawanya takut banget kecebur terus tenggelem. Bagusnya, kagak lama dari itu, Pulau Untung Jawa udah keliatan. Kagak lama, bisa turun dari kapal ama kagak takut di tengah laut lagi.
Senangnye keterima di perguruan tinggi merupakan kegirangan yang kaga bisa dijelaskannye secara rinci, seneng tapi ada rasa deg-degan juga. Senengnye berarti kite lepas dari sekolah yang pake seragam berarti kite makin dewasa, dan awalnye merasa girang karena kaga pake seragam yang membosankan. Nanti kesonoinnye dijamin bingung karena tiap hari kuliah kudu mikirin bajunye yang kite pake ke kampus. Hari pertama kuliah perasaan pasti bakal campur aduk, antara girang karena akan bertemu dengan teman baru, dan tegang karena ini merupakan pengalaman pertama bagi yang merantau ke pulau lain kalo dapet kuliahnye di luar kota atau bahkan luar pulau atau bahkan ada juga luar negeri. Ketakutan tambah menjadi saat melangkah memasuki kelas, takut teman-temannye akan menjauhi ketika kite kaga paham bahasa atau pergaulannye, bingung cara awal sosilisasinye karena beda daerah pasti beda juga budayanye. Tapinye kadang banyak juga yang pemikirannye terbuka justru demen, dengan adanye perbedaan menambah luas wawasannye kite.
Ngerasa jadi manusia nyang gagal emang udeh jadi hal nyang lumrah, tapi kite harus ati-ati kalo kegagalan nyang kaga ada abisnye bisa jadi ciri gangguan kejiwaan. Ade nih beberapa hal nyang kaga boleh dilakuin terus-menerus kaya jadi seneng menyendiri, susah bergaul ama percaya, sulit fokus, ama cemas trus sedih berlebihan. Tanda-tanda nyang tadi disebutin tuh bisa jadi ciri gangguan kejiwaan. Penyakit kejiwaan nya nyang bisa terjadi ada gangguan stress setelah trauma, depresi, gangguan siklotimik, gangguan skziafektif, skizofrenia, trus ama gangguan kepribadian. Bahayanye bisa banyak banget pan, mangkanye kite kaga boleh tuh cuek ama diri sendiri perlu konsul kalo keadaan ade nyang kaga beres, penyakit fisik emang bahaya, cuma kalo sakit psikis kaga ditanganin juga bisa lebih bahaya.